CELEX: 62011TO0218
Language: el
Date: 2011-05-19 00:00:00
Title: Διάταξη του Προέδρου του Γενικού Δικαστηρίου της 19ης Μαΐου  2011. # Habib Roland Dagher κατά Συμβούλιο της Ευρωπαϊκής Ενώσεως και Ιταλική Δημοκρατία. # Ασφαλιστικά μέτρα - Αίτηση λήψεως προσωρινών μέτρων - Πρόδηλη αναρμοδιότητα - Απαράδεκτο. # Υπόθεση T-218/11 R.

Διάταξη του Προέδρου του Γενικού Δικαστηρίου της 19ης Μαΐου 2011 – Dagher κατά Συμβουλίου και Ιταλίας
      (Υπόθεση T-218/11 R)
      «Ασφαλιστικά μέτρα – Αίτηση λήψεως προσωρινών μέτρων – Πρόδηλη αναρμοδιότητα – Απαράδεκτο»
      1.                     Ασφαλιστικά μέτρα – Προϋποθέσεις παραδεκτού – Αίτηση ασφαλιστικών μέτρων στρεφόμενη κατά κράτους μέλους, συνδεόμενη με κύρια
            προσφυγή κατά του Συμβουλίου – Απαράδεκτο (Άρθρα 278 ΣΛΕΕ και 279 ΣΛΕΕ· Κανονισμός Διαδικασίας του Γενικού Δικαστηρίου, άρθρο
            104 § 1) (βλ. σκέψεις 4-5)
      2.                     Ασφαλιστικά μέτρα – Αίτηση συνδεόμενη με προσφυγή κατά κράτους μέλους –Πρόδηλη αναρμοδιότητα του Γενικού Δικαστηρίου – Απαράδεκτο
            (Άρθρα 256 ΣΛΕΕ, 263 ΣΛΕΕ, 278 ΣΛΕΕ και 279 ΣΛΕΕ· Οργανισμός του Δικαστηρίου, άρθρο 51) (βλ. σκέψη 5)
      3.                     Ασφαλιστικά μέτρα – Αρμοδιότητα του δικαστή των ασφαλιστικών μέτρων – Διαταγές προς τρίτους (Άρθρα 256 ΣΛΕΕ, 278 ΣΛΕΕ και
            279 ΣΛΕΕ· Κανονισμός Διαδικασίας του Γενικού Δικαστηρίου, άρθρο 104 § 1) (βλ. σκέψη 7)
      Αντικείμενο 
      
         
               Πρώτον, αίτηση να υποχρεωθούν το Συμβούλιο και η Ιταλική Δημοκρατία να χορηγήσουν στον αιτούντα θεώρηση, δεύτερον, αίτηση
                  αναστολής εκτελέσεως του εκτελεστικού κανονισμού (ΕΕ) 85/2011 του Συμβουλίου, της 31ης Ιανουαρίου 2011, για την εφαρμογή του
                  κανονισμού (ΕΚ) 560/2005, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει
                  της κατάστασης στην Ακτή του Ελεφαντοστού (ΕΕ L 28, σ. 32), και της αποφάσεως 2011/71/ΚΕΠΠΑ του Συμβουλίου, της 31ης Ιανουαρίου
                  2011, για τροποποίηση της απόφασης 2010/656/ΚΕΠΠΑ σχετικά με την ανανέωση των περιοριστικών μέτρων κατά της Ακτής του Ελεφαντοστού
                  (ΕΕ L 28, σ. 60), και, τρίτον, αίτημα αποκαταστάσεως της ζημίας που υποστηρίζει ότι υπέστη ο αιτών.
               
            Διατακτικό 
      Ο Πρόεδρος του Γενικού Δικαστηρίου διατάσσει:
      
         
                  1)
               
               
                  
               
               
                  	Απορρίπτει την αίτηση ασφαλιστικών μέτρων ως απαράδεκτη κατά το μέρος που στρέφεται κατά της Ιταλικής Δημοκρατίας.
               
            
         
                  2)
               
               
                  
               
               
                  	Ο αιτών φέρει τα δικαστικά έξοδά του.